pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บอร์ด คปภ. เห็นชอบมาตรการเยียวยาด้านประกันภัยช่วยเหลือผู้ประสบภัยจากพายุโซนร้อนปาบึก ออกประกาศ คปภ. เพิ่มระยะเวลาการชำระเบี้ยประกันภัยรถยนต์เป็น 30 วัน !
วันพฤหัสบดีที่ 31 มกราคม 2562
บอร์ด คปภ. เห็นชอบมาตรการเยียวยาด้านประกันภัยช่วยเหลือผู้ประสบภัยจากพายุโซนร้อนปาบึก ออกประกาศ คปภ. เพิ่มระยะเวลาการชําระเบี้ยประกันภัยรถยนต์เป็น 30 วัน !
จากกรณีพายุโซนร้อนปาบึกพัดถล่มทางภาคใต้ของประเทศไทยจนก่อให้เกิดความเสียหายในหลายพื้นที่ สํานักงาน คปภ. มีความห่วงใยผู้ประสบภัย จึงได้บูรณาการการทํางานอย่างใกล้ชิดกับภาคธุรกิจประกันภัย
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า จากกรณีพายุโซนร้อนปาบึกพัดถล่มทางภาคใต้ของประเทศไทยจนก่อให้เกิดความเสียหายในหลายพื้นที่ สํานักงาน คปภ. มีความห่วงใยผู้ประสบภัย จึงได้บูรณาการการทํางานอย่างใกล้ชิดกับภาคธุรกิจประกันภัยเพื่อติดตามดูแลอย่างต่อเนื่องตั้งแต่การป้องกัน เยียวยา และฟื้นฟู ผ่านหลายมาตรการ และยังได้มีการออกคําสั่งนายทะเบียน เพื่อให้การพิจารณาจ่ายค่าสินไหมทดแทนให้แก่ผู้เอาประกันภัย เป็นมาตรฐานเดียวกันทั้งอุตสาหกรรมประกันภัย รวมถึงให้ผู้เอาประกันภัยที่ประสบภัยได้รับค่าสินไหมทดแทนรวดเร็วยิ่งขึ้น โดยให้มีผลบังคับแล้วตั้งแต่วันที่ 5 มกราคม 2562 พร้อมกันนี้ยังได้ลงพื้นที่ทํากิจกรรม CSR มอบสิ่งของเครื่องใช้และถุงยังชีพ ตลอดจนร่วมทํากิจกรรม Big Cleaning ในพื้นที่จังหวัดนครศรีธรรมราชด้วย นั้น
ล่าสุด ในการประชุมคณะกรรมการ คปภ. ครั้งที่ 1/2562 เมื่อวันศุกร์ที่ 25 มกราคม 2562 ที่ผ่านมา คณะกรรมการฯ ได้มีมติเห็นชอบประกาศ คปภ. เรื่อง หลักเกณฑ์ วิธีการ และเงื่อนไขในการเก็บเบี้ยประกันภัยสําหรับการประกันภัยรถยนต์ (ฉบับที่ 3) พ.ศ. 2562 ซึ่งประกาศฯ ฉบับนี้มีวัตถุประสงค์เพื่อบรรเทาความเดือดร้อนของผู้เอาประกันภัย และประชาชนที่อาศัยอยู่ในเขตพื้นที่ประสบภัยและได้รับผลกระทบจากอิทธิพลของพายุโซนร้อนปาบึก โดยสาระสําคัญคือการเพิ่มระยะเวลาการชําระเบี้ยประกันภัยให้แก่ผู้เอาประกันภัยซึ่งจะต้องชําระเบี้ยประกันภัยรถยนต์ในระหว่างวันที่ 3 มกราคม - 3 มีนาคม 2562 ให้บริษัทประกันภัยเรียกเก็บเบี้ยประกันภัยรถยนต์ภายใน 30 วัน นับแต่วันทําสัญญาประกันภัย หรือวันที่สัญญาประกันภัยเริ่มต้นให้ความคุ้มครอง ซึ่งเดิมประกาศ คปภ. เรื่อง หลักเกณฑ์ วิธีการ และเงื่อนไขในการเก็บเบี้ยประกันภัยสําหรับการประกันภัยรถยนต์ พ.ศ. 2551 กําหนดให้บริษัทประกันภัยเรียกเก็บเบี้ยประกันภัยและรับชําระเบี้ยประกันภัยจากผู้ขอเอาประกันภัยให้ครบถ้วน ก่อนการทําสัญญาประกันภัยหรือก่อนสัญญาประกันภัยเริ่มต้นมีผลคุ้มครอง
“สํานักงาน คปภ. มีความห่วงใยต่อพี่น้องประชาชนที่ได้รับผลกระทบจากเหตุการณ์พายุปาบึกเป็นอย่างยิ่ง และจะให้ความช่วยเหลือด้านการประกันภัยอย่างเต็มที่ ซึ่งประกาศฯ ฉบับนี้จะช่วยบรรเทาความเดือดร้อนของผู้เอาประกันภัยที่อยู่ในพื้นที่ประสบภัยพายุโซนร้อนปาบึกให้มีเวลาในการชําระเบี้ยประกันภัยเพิ่มขึ้น ทั้งนี้ อยากฝากเตือนว่าอุบัติเหตุหรืออุบัติภัยสามารถเกิดขึ้นได้ตลอดเวลา และเมื่อเกิดขึ้นแล้วอาจก่อให้เกิดความเสียหายต่อชีวิตและทรัพย์สินได้ ดังนั้น จึงขอให้ประชาชนหันมาให้ความสําคัญกับการทําประกันภัย เพื่อเป็นเครื่องมือในการบริหารความเสี่ยงกับเหตุการณ์ที่อาจเกิดขึ้นโดยไม่คาดคิด และสามารถช่วยแบ่งเบาภาระความเดือดร้อน หากมีข้อสงสัยสามารถสอบถามข้อมูลเพิ่มเติมได้ที่ สายด่วน คปภ. 1186” เลขาธิการ คปภ. กล่าวในตอนท้าย
รัฐบาลไทย-ข่าวทำเนียบรัฐบาล-พาณิชย์ปลื้ม ยอดคำสั่งซื้อข้าวไทยเพิ่มต่อเนื่อง
วันจันทร์ที่ 27 กุมภาพันธ์ 2560
พาณิชย์ปลื้ม ยอดคําสั่งซื้อข้าวไทยเพิ่มต่อเนื่อง
กระทรวงพาณิชย์เผยมียอดคําสั่งซื้อข้าวไทยจากต่างประเทศอย่างต่อเนื่องทั้งในรูปแบบรัฐบาลต่อรัฐบาล (G to G) และแบบเอกชนต่อเอกชน (P to P) มั่นใจบรรลุเป้าการส่งออกข้าวปี 2560 ที่ 10 ล้านตันอย่างแน่นอน
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า ตั้งแต่ต้นปี 2560 เป็นต้นมามีสัญญาณเชิงบวกหลายอย่างที่แสดงให้เห็นว่าการส่งออกข้าวไทยในปีนี้จะเป็นไปอย่างคึกคักโดยประเทศคู่ค้าสําคัญได้ขอซื้อข้าวไทยทั้งในรูปแบบ G to G และ P to P อย่างต่อเนื่อง สําหรับการส่งออกข้าวในรูปแบบ G to G ล่าสุดกรมการค้าต่างประเทศกับ COFCO Corporation ของจีนได้ตกลงราคาซื้อขายข้าวงวดที่ 2 และ 3 ปริมาณรวม 200,000 ตัน โดยมีกําหนดส่งมอบในเดือนกุมภาพันธ์-เมษายนนี้ ทั้งนี้สองฝ่ายมีกําหนดจะทยอยเจรจาราคาและส่งมอบข้าวให้ COFCO ตามสัญญาที่เหลืออีก 700,000 ตัน ภายในปี 2560 นอกจากนี้ กระทรวงพาณิชย์ได้รับรายงานว่าต้นเดือนมีนาคมนี้หน่วยงาน NFA ของฟิลิปปินส์ จะเปิดประมูลนําเข้าข้าวแบบ G to G ปริมาณรวม 250,000 ตัน ซึ่งไทยจะเข้าร่วมการประมูลและคาดว่าจะทราบผลการประมูลในเดือนมีนาคม ศกนี้ ในขณะเดียวกันรัฐบาลศรีลังกาซึ่งประสบภัยแล้งอย่างรุนแรงได้ทาบทาม ขอซื้อข้าวจากรัฐบาลไทยปริมาณ 200,000 ตัน ซึ่งกระทรวงพาณิชย์ได้มอบหมายให้กรมการค้าต่างประเทศเร่งเจรจาในรายละเอียดและเงื่อนไขต่างๆ กับรัฐบาลศรีลังกาต่อไป
รัฐมนตรีว่าการกระทรวงพาณิชย์กล่าวเพิ่มเติมว่า การส่งออกข้าวโดยภาคเอกชนของไทยก็มีสัญญาณที่ดีเช่นกัน โดยเฉพาะตลาดต่างประเทศที่มีศักยภาพและนิยมบริโภคข้าวคุณภาพดี เช่น อิหร่านและอิรัก ล่าสุดบริษัทผู้ส่งออกข้าวไทยสามารถบรรลุข้อตกลงทําสัญญาซื้อขายข้าวกับผู้นําเข้าข้าวของอิหร่านได้แล้วมีกําหนดส่งมอบขั้นต่ํา 100,000 ตันภายในเดือนมิถุนายน 2560 คาดว่าอิหร่านยังมีความต้องการข้าวเพิ่มอีกกว่า 500,000 ตัน และกระทรวงพาณิชย์อยู่ระหว่างการเชิญผู้แทนหน่วยงาน Grain Board ของรัฐบาลอิรักเดินทางเยือนไทยเพื่อกระชับความสัมพันธ์และสร้างความเชื่อมั่นในคุณภาพข้าวไทย เพื่อสร้างโอกาสให้ภาคเอกชนไทยขยายการส่งออกไปยังอิรักได้ในระยะต่อไป นอกจากนี้ การส่งออกข้าวของภาคเอกชนไปยังตลาดสําคัญอื่นๆ เช่น ฮ่องกง มาเลเซีย และหลายประเทศในภูมิภาคแอฟริกา ก็มีแนวโน้มที่สดใสโดยปริมาณการส่งออกข้าวมีอัตราขยายตัวเพิ่มขึ้นอย่างต่อเนื่อง ทําให้มีคําสั่งซื้อข้าวปริมาณมากจากตลาดต่างประเทศมารองรับผลผลิตข้าวฤดูใหม่โดยเฉพาะนาปรังที่กําลังจะออกสู่ตลาด และเป็นสัญญาณเชิงบวกกระตุ้นราคาข้าวไทยทั้งระบบและส่งผลถึงราคาข้าวเปลือกที่เกษตรกรจะได้รับด้วย
รัฐบาลไทย-ข่าวทำเนียบรัฐบาล-กห.เล็งเตรียมพื้นที่ควบคุมโรคเพิ่ม วอนระวังข่าวปลอมและขอร่วมเป็นน้ำหนึ่งใจเดียวกัน [กระทรวงกลาโหม]
วันจันทร์ที่ 23 มีนาคม 2563
กห.เล็งเตรียมพื้นที่ควบคุมโรคเพิ่ม วอนระวังข่าวปลอมและขอร่วมเป็นน้ําหนึ่งใจเดียวกัน [กระทรวงกลาโหม]
กห.โดย ทร. ยังคงเปิดอาคารรับรอง ที่ อ.สัตหีบ จ.ชลบุรี สนับสนุน สธ. รองรับกระบวนการควบคุมโรคของ สธ. ในการดูแลกลุ่มนักเรียนไทยที่เพิ่งเดินทางกลับจากอิตาลี เมื่อ 0645 ของเช้า 15 มี.ค.63
กห.โดย ทร. ยังคงเปิดอาคารรับรอง ที่ อ.สัตหีบ จ.ชลบุรี สนับสนุน สธ. รองรับกระบวนการควบคุมโรคของ สธ. ในการดูแลกลุ่มนักเรียนไทยที่เพิ่งเดินทางกลับจากอิตาลี เมื่อ 0645 ของเช้า 15 มี.ค.63 พร้อมกันนี้ กห.อยู่ระหว่างพิจารณาร่วมกับ สธ.จัดหาและเตรียมพื้นที่ทหาร เป็นพื้นที่ควบคุมโรคกับกลุ่มเสี่ยงเพิ่ม โดยเน้น พื้นที่ปิดและเป็นไปตามมาตรฐานของ สธ.ไม่ให้มีผลกระทบกับชุมชนโดยรอบ ขณะเดียวกัน ได้เร่งเตรียมความพร้อมของ รพ.ทหารในภูมิภาคให้สามารถทําหน้าที่เป็น รพ.เฉพาะโรค เพื่อรองรับการทํางานของ สธ. เมื่อมีความจําเป็นตามระดับสถานการณ์การแพร่ระบาดของโรค
ทั้งนี้ ทุกเหล่าทัพ ยังคงจัดกําลังพลและเจ้าหน้าที่ทางการแพทย์ กระจายหมุนเวียนสนับสนุนการทํางานของ สธ.ในการคัดกรองผู้โดยสารกลุ่มเสี่ยงที่เดินทางเข้าประเทศในทุกสนามบินนานาชาติ พร้อมทั้ง ยังคงเข้มงวดมาตรการคัดกรองบุคคลเข้าออกในทุกด่านชายแดนทั้งทางบกและทางน้ํา เพื่อสนับสนุนควบคุมระดับการแพร่ระบาดของโรค
พร้อมกันนี้ ต้องขอความร่วมมือประชาชนทุกคนและทุกภาคส่วน รวมเป็นน้ําหนึ่งใจเดียวกัน ร่วมรับมือกับสถานการณ์ความท้าทายใกล้ตัวที่เกิดขึ้น ด้วยการรับข้อมูลข่าวสารที่ถูกต้องจากทางราชการ ระมัดระวังข่าวปลอมและการส่งต่อหรือนําเสนอข้อมูลที่ไม่สร้างสรรค์ ก่อให้เกิดความขัดแย้งหรือสร้างความตื่นตระหนกกับสังคม พร้อมทั้งขอความร่วมมือกันอย่างจริงจังในการปฏิบัติตนตามมาตรการและคําแนะนําของ สธ.อย่างเคร่งครัด โดยเฉพาะมีความรับผิดชอบต่อตนเองและสังคม เพื่อร่วมกันควบคุมโรคและผ่านสถานการณ์ที่ยากลําบากนี้ไปด้วยกันด้วยดี
รัฐบาลไทย-ข่าวทำเนียบรัฐบาล-ผู้ติดเชื้อไวรัสโควิด-19 ต้องนอนพักรักษาตัว อยู่ในโรงพยาบาลกี่วัน ??
วันพุธที่ 17 มิถุนายน 2563
ผู้ติดเชื้อไวรัสโควิด-19 ต้องนอนพักรักษาตัว อยู่ในโรงพยาบาลกี่วัน ??
ผู้ติดเชื้อไวรัสโควิด-19 ต้องอยู่โรงพยาบาลกี่วัน ??
Q :ผู้ติดเชื้อไวรัสโควิด-19 ต้องนอนพักรักษาตัว อยู่ในโรงพยาบาลกี่วัน??
A :กรณีไม่รุนแรง ให้นอน รพ.ประมาณ7-14วัน นับจากวันที่เริ่มป่วย อย่างไรก็ตามเมื่อกลับบ้านแล้ว ยังคงต้องปฏิบัติตัวตามคําแนะนําอย่างเคร่งครัด โดยให้รักษาระยะห่างทางกายต่อไป ให้ครบ1เดือน
รัฐบาลไทย-ข่าวทำเนียบรัฐบาล-กสร. เพิ่มประสิทธิภาพเจ้าหน้าที่หน่วยงานภาคีด้านการคุ้มครองแรงงานทางทะเล
วันพฤหัสบดีที่ 27 กุมภาพันธ์ 2563
กสร. เพิ่มประสิทธิภาพเจ้าหน้าที่หน่วยงานภาคีด้านการคุ้มครองแรงงานทางทะเล
กรมสวัสดิการและคุ้มครองแรงงาน พัฒนาศักยภาพเจ้าหน้าที่หน่วยงานภาคีด้านการคุ้มครองแรงงานทางทะเล เจ้าของเรือ และคนประจําเรือ ให้มีองค์ความรู้ใหม่ ทันต่อการปรับปรุงเปลี่ยนแปลงกฎหมาย ร่วมป้องกันและแก้ไขปัญหาการค้ามนุษย์ในกิจการเดินเรือทะเลระหว่างประเทศ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน เปิดเผยว่า พระราชบัญญัติแรงงานทางทะเล พ.ศ. ๒๕๕๘ บัญญัติขึ้นโดยมีเจตนารมณ์ที่จะคุ้มครองคนประจําเรือ ให้มีสภาพการจ้าง สภาพการทํางานที่ดีสอดคล้องกับมาตรฐานสากล เนื่องจากการทํางานบนเรือเดินทะเลระหว่างประเทศ มีสภาพการจ้าง และการทํางานแตกต่างจากปกติ รวมทั้งมีความเสี่ยงภัยจากภัยธรรมชาติและโจรสลัด จึงต้องนําอนุสัญญาว่าด้วยแรงงานทางทะเล พ.ศ. ๒๕๔๙ และมาตรฐานอื่นๆ ในการเดินเรือในทะเลมาปฏิบัติ เพื่อเป็นการรับรองว่าแรงงานทางทะเลจะได้รับการปฏิบัติอย่างเป็นธรรม ดังนั้นเพื่อให้การบังคับใช้พระราชบัญญัติดังกล่าวเกิดประสิทธิภาพ และส่งเสริม คุ้มครองให้เจ้าของเรือปฏิบัติถูกต้องตามกฎหมาย คนประจําเรือได้รับสิทธิประโยชน์ด้านการคุ้มครองแรงงาน มีความปลอดภัยในการทํางานบนเรือ ป้องกันการค้ามนุษย์ในกิจการเดินเรือระหว่างประเทศ มีคุณภาพชีวิตที่ดีจึงจําเป็นต้องมีกลไกประชารัฐ คือ มีความร่วมมือระหว่างภาครัฐ และเอกชน
อธิบดี กสร. กล่าวต่อว่า การพัฒนาศักยภาพให้พนักงานเจ้าหน้าที่หน่วยงานภาคีที่เกี่ยวข้องกับการคุ้มครองแรงงานทางทะเล ให้มีองค์ความรู้ใหม่ที่ทันต่อการปรับปรุงเปลี่ยนแปลงกฎหมาย ถือเป็นช่องทางที่สําคัญในการส่งเสริมการคุ้มครอง สิทธิประโยชน์ของแรงงานทางทะเล ป้องกันและแก้ไขปัญหาการค้ามนุษย์ในกิจการเดินเรือทะเลระหว่างประเทศ และเพิ่มประสิทธิภาพการปฏิบัติงานด้านการให้คําปรึกษาและการรับคําร้อง กรมจึงได้เชิญพนักงานเจ้าหน้าที่สังกัดกระทรวงแรงงาน กระทรวงการต่างประเทศ กระทรวงคมนาคม กระทรวงสาธารณสุข รวมถึงเจ้าของเรือ และคนประจําเรือ รวมจํานวนทั้งสิ้น 40 คน มาสร้างความรู้ ความเข้าใจ ในรายละเอียดของพระราชบัญญัติฯ และหลักการตามมาตรฐานสากลของแรงงานทางทะเล เพื่อให้เกิดความร่วมมือในการป้องกันการค้ามนุษย์ หรือแรงงานบังคับในกลุ่มของคนประจําเรือ และยังเป็นการสร้างเครือข่าย ทางสังคมแรงงานทางทะเลในกิจการเดินเรือได้อีกด้วย
รัฐบาลไทย-ข่าวทำเนียบรัฐบาล-กฎหมายใหม่ในการขอใบขับขี่ เพิ่มความปลอดภัยแก่ผู้ใช้รถใช้ถนน
วันพฤหัสบดีที่ 23 มีนาคม 2560
กฎหมายใหม่ในการขอใบขับขี่ เพิ่มความปลอดภัยแก่ผู้ใช้รถใช้ถนน
รัฐบาลเตรียมออกกฎหมายใหม่ในการขอทําใบอนุญาตขับขี่ เน้นการปลูกฝังวินัยในการขับขี่แก่ผู้ใช้รถ รวมทั้งได้เพิ่มทางเลือกให้กับประชาชนในการเข้ารับการอบรมและทดสอบขับขี่
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมออกกฎหมายใหม่ในการขอทําใบอนุญาตขับขี่ โดยเพิ่มชั่วโมงการอบรมจากเดิม 5 ชั่วโมง เป็น 15 ชั่วโมง เพื่อเน้นการปลูกฝังวินัยในการขับขี่แก่ผู้ใช้รถ รวมทั้งได้เพิ่มทางเลือกให้กับประชาชนในการเข้ารับการอบรมและทดสอบขับขี่ โดยสามารถเลือกใช้บริการได้ทั้งที่กรมการขนส่งทางบกส่วนกลาง สํานักงานขนส่งจังหวัดทุกจังหวัด โรงเรียนการขนส่ง จ.ชัยภูมิ จ.เพชรบูรณ์ จ.ชลบุรี จ.ปทุมธานี และกรุงเทพฯ รวมถึงโรงเรียนสอนขับรถเอกชนที่ได้รับการรับรองจากกรมการขนส่งทางบกจํานวน 90 แห่งทั่วประเทศ โดยย้ําว่าการตัดสินใจเลือกรับบริการนั้นขึ้นอยู่กับความพึงพอใจของประชาชนแต่ละราย ทั้งนี้ เพื่อเพิ่มความสะดวกรวดเร็วภายใต้มาตรฐานเดียวกัน และยกระดับความปลอดภัยในชีวิตและทรัพย์สินของผู้ใช้รถใช้ถนน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ศธ.จับมือฟินแลนด์ ร่วมพัฒนาหลักสูตร-คน-คุณภาพ มรภ.
วันพฤหัสบดีที่ 14 ธันวาคม 2560
ศธ.จับมือฟินแลนด์ ร่วมพัฒนาหลักสูตร-คน-คุณภาพ มรภ.
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วย ศ.คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ และ ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ หารือการพัฒนาคุณภาพการศึกษาของมหาวิทยาลัยราชภัฏ
เมื่อวันอังคารที่ 12 ธันวาคม 2560 นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วย ศ.คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ และ ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ หารือการพัฒนาคุณภาพการศึกษาของมหาวิทยาลัยราชภัฏทั่วประเทศ ร่วมกับเอกอัครราชทูตสาธารณรัฐฟินแลนด์ประจําประเทศไทย และ ผศ.ดร.เรืองเดช วงศ์หล้า ประธานที่ประชุมอธิการบดีมหาวิทยาลัยราชภัฏ ณ ห้องประชุมราชวัลลภ กระทรวงศึกษาธิการ
นพ.ธีระเกียรติ เจริญเศรษฐศิลป์กล่าวว่า ฟินแลนด์เป็นประเทศที่มีระบบการศึกษาที่ดีที่สุดประเทศหนึ่งของโลก สิ่งสําคัญคือต้องย้อนกลับไปศึกษาว่า ตลอดระยะเวลา 15-20 ปีที่ผ่านมา ฟินแลนด์ดําเนินการปฏิรูปการศึกษาในด้านใดและอย่างไรบ้าง จึงส่งผลให้มีระบบการศึกษาที่ดีจนถึงปัจจุบันนี้
ในส่วนความร่วมมือระหว่างฟินแลนด์และมหาวิทยาลัยราชภัฏทั่วประเทศ ทั้ง 38 แห่ง จึงถือเป็นการดําเนินงานที่เป็นรูปธรรมอย่างชัดเจน โดยฟินแลนด์จะให้การสนับสนุนในหลายด้าน ทั้งผู้เชี่ยวชาญด้านการศึกษาที่มีความพร้อมมาร่วมปรับปรุงหลักสูตร พัฒนาบุคลากร และพัฒนาคุณภาพการศึกษาร่วมกับมหาวิทยาลัยราชภัฏต่าง ๆ ซึ่งทั้งสองฝ่ายจะได้หารือในรายละเอียดต่อไป ทั้งนี้ คาดว่าจะได้รับการสนับสนุนจากสํานักงานกองทุนสนับสนุนการวิจัย (สกว.) ในเรื่องของงานวิจัยเพื่อพัฒนาคุณภาพมหาวิทยาลัยราชภัฎคู่ขนานไปด้วย
นอกจากนี้ ในวันที่ 25 ธันวาคม 2560 สํานักงานคณะกรรมการการอุดมศึกษา (สกอ.) จะจัดการประชุมเชิงปฏิบัติการเพื่อพัฒนาอาจารย์ในสถาบันอุดมศึกษาไทย ที่ห้องประชุม สกอ. เพื่อหารือแนวทางความร่วมมือในการพัฒนาอาจารย์ที่จัดการเรียนการสอนสาขาครุศาสตร์และศึกษาศาสตร์ในสถาบันอุดมศึกษาไทยร่วมกับประเทศฟินแลนด์ ซึ่งในการประชุมครั้งนี้จะมีอธิการบดีมหาวิทยาลัยราชภัฏเข้าร่วมหารือ พร้อมทั้งทําแบบสํารวจความต้องการพัฒนาตนเองด้านต่าง ๆ เพื่อทางฟินแลนด์จะได้จัดผู้เชี่ยวชาญที่มีความเหมาะสมและตรงกับความต้องการของมหาวิทยาลัยราชภัฏต่อไป
กลุ่มประชาสัมพันธ์ สํานักงานรัฐมนตรี ศธ.:สรุป/รายงาน
อิทธิพล รุ่งก่อน, กิตติกร แซ่หมู่:ถ่ายภาพ
รัฐบาลไทย-ข่าวทำเนียบรัฐบาล-นายกรัฐมนตรีเห็นใจ และเข้าใจประชาชน ที่ได้รับผลกระทบจากมาตรการเข้มข้น วอนขอให้อดทน ยืนยันรัฐบาลจะดูแลให้ได้มากที่สุด
วันพุธที่ 18 มีนาคม 2563
นายกรัฐมนตรีเห็นใจ และเข้าใจประชาชน ที่ได้รับผลกระทบจากมาตรการเข้มข้น วอนขอให้อดทน ยืนยันรัฐบาลจะดูแลให้ได้มากที่สุด
นายกรัฐมนตรีเห็นใจและเข้าใจประชาชน ที่ได้รับผลกระทบจากมาตรการเข้มข้น วอนขอให้อดทน ยืนยันรัฐบาลจะดูแลให้ได้มากที่สุด
วันที่ 18 มีนาคม 2563 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เผยว่า ตามที่รัฐบาลมีมาตรการเฝ้าระวังและป้องกันการแพร่ระบาดของไวรัสโควิด-19 โดยเลื่อนวันหยุดสงกรานต์หรือปิดบางสถานที่ เช่น มหาวิทยาลัย โรงเรียนรัฐและเอกชน สถานกวดวิชา สนามม้า สนามมวย สนามกีฬา โรงภาพยนตร์ โรงละคร ฟิตเนส สปา ทั้งนี้ เพื่องดการเดินทางโดยไม่จําเป็นเพราะจะเป็นพาหะในการแพร่เชื้อในกลุ่มคนจํานวนมาก รวมทั้งป้องกันการแพร่ระบาดจากพื้นที่หนึ่งไปอีกพื้นที่ ซึ่งพลเอก ประยุทธ์ จันทร์โอชา นายกรัฐมนตรีมีความห่วงใยและเห็นใจพี่น้องประชาชน โดยขอความร่วมมือประชาชน ให้ช่วยงดเดินทางโดยไม่จําเป็น เพราะอาจจะเป็นพาหะในการแพร่เชื้อโควิด-19 ไปพื้นที่อื่น ๆ พร้อมทั้งขอผู้ใช้แรงงานให้ช่วยอดทนไปอีกระยะหนึ่ง หากมีอาการเป็นไข้ขอให้ไปพบแพทย์ทันที หากเดินทางจากพื้นที่เสี่ยงขอให้กักตนเอง 14 วัน ทั้งนี้ ทุกพื้นที่ให้ยึดถือแนวปฏิบัติของรัฐบาล ผู้ว่าราชการกรุงเทพมหานคร กระทรวงมหาดไทย โดยผู้ว่าราชการจังหวัดและคณะกรรมการสาธารณะสุข อย่างเคร่งครัด นายกรัฐมนตรีย้ําว่า “เราจะผ่านพ้นวิกฤตินี้ไปได้ โดยรัฐบาลจะพยายามดูแลประชาชน และพี่น้องผู้ใช้แรงงานที่ได้รับความเดือดร้อนจากการขาดรายได้ให้ได้มากที่สุด”
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  29  พฤศจิกายน  2559
วันอังคารที่ 29 พฤศจิกายน 2559
สรุปข่าวการประชุมคณะรัฐมนตรี  29  พฤศจิกายน  2559
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-รองเลขาธิการสหประชาชาติและผู้อำนวยการบริหารสำนักงาน UNODC ยืนยันจะร่วมมือกับไทยในประเด็นทางสังคม
วันอังคารที่ 11 ธันวาคม 2561
รองเลขาธิการสหประชาชาติและผู้อํานวยการบริหารสํานักงาน UNODC ยืนยันจะร่วมมือกับไทยในประเด็นทางสังคม
รองเลขาธิการสหประชาชาติและผู้อํานวยการบริหารสํานักงาน UNODC ยืนยันจะร่วมมือกับไทยในประเด็นทางสังคม
วันนี้ (วันที่ 11 ธันวาคม 2561) เวลา 16.00 น. นายยูริ เฟโดทอฟ (Mr. Yury Fedotov) รองเลขาธิการสหประชาชาติและผู้อํานวยการบริหารสํานักงาน UNODC เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล ในโอกาสที่เดินทางเยือนประเทศไทย สรุปสาระสําคัญการหารือ ดังนี้
นายกรัฐมนตรียินดีที่ได้พบกับรองเลขาธิการสหประชาชาติและผู้อํานวยการบริหารสํานักงาน UNODC อีกครั้ง ขอบคุณที่ UNODC มีความร่วมมือที่ใกล้ชิดและเข้มแข็งกับไทยทั้งในระดับอนุภูมิภาคและภูมิภาคเอเชียตะวันออกเฉียงใต้ ซึ่งรองเลขาธิการสหประชาชาติและผู้อํานวยการบริหารสํานักงาน UNODC ขอบคุณฝ่ายไทยที่ให้การต้อนรับอย่างอบอุ่นและเป็นกันเอง พร้อมกล่าวถึงความประทับใจในการทรงงานของพระเจ้าหลานเธอ พระองค์เจ้าพัชรกิติยาภา ในฐานะทูตสันถวไมตรีด้านการส่งเสริมหลักนิติธรรมและระบบงานยุติธรรมทางอาญาสําหรับภูมิภาคเอเชียตะวันออกเฉียงใต้ ซึ่งช่วยลดปัญหาอาชญากรรมและความรุนแรง รวมถึงเสริมสร้างหลักนิติธรรมระดับโลกได้
นายกรัฐมนตรียืนยันว่า รัฐบาลให้ความสําคัญกับการบริหารจัดการชายแดน การต่อต้านยาเสพติด การค้ามนุษย์ การป้องกันอาชญากรรมข้ามชาติ อาชญากรรมไซเบอร์ และการต่อต้านการทุจริตทั้งในระดับประเทศและภูมิภาค เพราะปัญหาเหล่านี้สามารถส่งผลกระทบต่อความมั่นคงของไทยและประเทศอื่นในภูมิภาคได้ ซึ่ง นายยูริ เน้นย้ําถึงการดําเนินการที่สอดคล้องกับเป้าหมายการพัฒนาที่ยั่งยืน (SDGs) ซึ่งเป็นพื้นฐานสําคัญในการแก้ไขปัญหาเหล่านี้ และนําประเทศไปสู่ความก้าวหน้าต่อไป และขอชื่นชมรัฐบาลไทยที่ให้ความสําคัญในการแก้ไขปัญหาต่าง ๆ ส่งผลเป็นรูปธรรมในทิศทางที่ดีขึ้น ทั้งนี้ UNODC พร้อมจะสนับสนุนการแก้ไขปัญหาเหล่านี้ ร่วมกับประเทศอื่นในอาเซียนด้วย
นอกจากนี้ นายกรัฐมนตรียังแสดงความยินดีกับการจัดกิจกรรมที่ไทยได้ร่วมมือกับUNODC โดยเฉพาะการที่ประเทศไทยเป็นเจ้าภาพในการจัดประชุมระดับเจ้าหน้าที่อาวุโสและระดับรัฐมนตรี ภายใต้กรอบบันทึกความเข้าใจว่าด้วยความร่วมมือ 7 ฝ่าย ในปี 2562 รวมถึงการจัดประชุมเตรียมการระดับภูมิภาคสําหรับการประชุมสหประชาชาติว่าด้วยการป้องกันอาชญากรรมและความยุติธรรมทางอาญา (UN Congress on Crime Prevention and Criminal Justice) สมัยที่ 14 ระหว่างวันที่ 22 - 24 มกราคมที่จะถึงนี้ โดยไทยพร้อมที่จะส่งผู้แทนเข้าร่วมการประชุมดังกล่าว เพื่อสานต่อความร่วมมือให้ก้าวหน้าต่อไป
ในช่วงท้าย ทั้งสองฝ่ายยืนยันจะส่งเสริมความร่วมมืออย่างใกล้ชิดระหว่างไทยกับ UNODC โดยเฉพาะในปี 2562 ที่ไทยจะดํารงตําแหน่งประธานอาเซียน ซึ่งสามารถทําหน้าที่ในการประสานงานกับ UNODC เกี่ยวกับประเด็นที่เกี่ยวข้องกับอาชญากรรมและยาเสพติดได้อย่างใกล้ชิด รวมถึงการสนับสนุนการดําเนินการตามแผนงานระดับภูมิภาคเอเชียตะวันออกเฉียงใต้ของ UNODC เพื่อป้องกันปัญหาอาชญากรรมต่าง ๆ ในอาเซียนอีกด้วย
รัฐบาลไทย-ข่าวทำเนียบรัฐบาล-“สคร. นำส่งรายได้รัฐวิสาหกิจ ปีงบประมาณ 2562 ได้ตามเป้าหมาย”
วันอังคารที่ 8 ตุลาคม 2562
“สคร. นําส่งรายได้รัฐวิสาหกิจ ปีงบประมาณ 2562 ได้ตามเป้าหมาย”
ณ สิ้นปีงบประมาณ 2562 สคร.สามารถจัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 รวมจํานวน 169,159 ล้านบาท สูงกว่าเป้าหมายเงินนําส่งรายได้แผ่นดินตามเอกสารงบประมาณที่ 168,000 ล้านบาท จํานวน 1,159 ล้านบาท
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ณ สิ้นปีงบประมาณ 2562 (ตุลาคม 2561 – กันยายน 2562) สคร. สามารถจัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (กิจการฯ) รวมจํานวน 169,159 ล้านบาท สูงกว่าเป้าหมายเงินนําส่งรายได้แผ่นดินตามเอกสารงบประมาณที่ 168,000 ล้านบาท จํานวน 1,159 ล้านบาท
นายชาญวิทย์ นาคบุรี รองผู้อํานวยการ สคร. กล่าวเพิ่มเติมว่า โดยภาพรวมในปี 2562 รัฐวิสาหกิจมีการพัฒนากระบวนการบริหารจัดการให้ทันสมัยอย่างต่อเนื่อง โดยนําเทคโนโลยีและนวัตกรรมเข้ามาช่วยให้การดําเนินงานมีประสิทธิภาพ มุ่งตอบสนองต่อความต้องการของประชาชนในด้านต่างๆ ส่งผลให้รัฐวิสาหกิจมีผลประกอบการที่ดีขึ้น ทําให้รัฐสามารถจัดเก็บรายได้แผ่นดินได้ตามเป้าหมาย โดยรัฐวิสาหกิจที่มีรายได้นําส่งสูงสุด 10 อันดับแรก นําส่งรายได้แผ่นดินคิดเป็นร้อยละ 88 ของเงินนําส่งรายได้ทั้งหมด โดยสรุปได้ดังนี้
ลําดับที่ รัฐวิสาหกิจ  รายได้นําส่ง (ล้านบาท)
1 สํานักงานสลากกินแบ่งรัฐบาล  41,916
2 บริษัท ปตท. จํากัด (มหาชน)  29,198
3 การไฟฟ้าฝ่ายผลิตแห่งประเทศไทย 18,924
4 ธนาคารออมสิน  16,538
5 การไฟฟ้าส่วนภูมิภาค  10,903
6 บริษัท ท่าอากาศยานไทย จํากัด (มหาชน) 10,500
7 ธนาคารอาคารสงเคราะห์  5,646
8 ธนาคารเพื่อการเกษตรและสหกรณ์การเกษตร  5,582
9 การไฟฟ้านครหลวง  5,500
10 การท่าเรือแห่งประเทศไทย  4,760
11 อื่นๆ  19,692
รวม  169,159
ผู้อํานวยการ สคร. กล่าวสรุปว่า ในปีงบประมาณ 2563 สคร. มีเป้าหมายการจัดเก็บรายได้นําส่งจากรัฐวิสาหกิจและกิจการฯ จํานวน 188,800 ล้านบาท โดย สคร. จะยังคงให้ความสําคัญกับการเพิ่มประสิทธิภาพการจัดเก็บรายได้แผ่นดินและสนับสนุนการดําเนินงานของรัฐวิสาหกิจให้มีประสิทธิภาพและประสิทธิผลมากขึ้น เพื่อให้การจัดเก็บรายได้แผ่นดิน เป็นเครื่องมือในการรักษาเสถียรภาพทางการคลังให้แก่ประเทศอย่างยั่งยืนต่อไป
สํานักงานคณะกรรมการนโยบายรัฐวิสาหกิจ สํานักนโยบายและแผนรัฐวิสาหกิจ
โทร.0 2298 5880-7 ต่อ 3157
รัฐบาลไทย-ข่าวทำเนียบรัฐบาล-ฐานะการคลังของรัฐบาล ปีงบประมาณ 2562
วันพฤหัสบดีที่ 24 ตุลาคม 2562
ฐานะการคลังของรัฐบาล ปีงบประมาณ 2562
ฐานะการคลังของรัฐบาลตามระบบกระแสเงินสดในปีงบประมาณ 2562 (ตุลาคม 2561 – กันยายน 2562) รัฐบาลมีรายได้นําส่งคลังทั้งสิ้น จํานวน 2,538,432 ล้านบาท ในขณะที่มีการเบิกจ่ายเงินงบประมาณทั้งสิ้น จํานวน 3,043,177 ล้านบาท
ฐานะการคลังของรัฐบาล ปีงบประมาณ 2562
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ฐานะการคลังของรัฐบาลตามระบบกระแสเงินสดในปีงบประมาณ 2562 (ตุลาคม 2561 – กันยายน 2562) รัฐบาลมีรายได้นําส่งคลังทั้งสิ้น จํานวน 2,538,432 ล้านบาท ในขณะที่มีการเบิกจ่ายเงินงบประมาณทั้งสิ้น จํานวน 3,043,177 ล้านบาท รัฐบาลได้กู้เงินเพื่อชดเชยการขาดดุล จํานวน 348,978 ล้านบาท ส่งผลให้เงินคงคลัง ณ สิ้นเดือนกันยายน 2562 มีจํานวนทั้งสิ้น 512,955 ล้านบาท
Government’s Fiscal Balance Report: The Fiscal Year 2019
Mr. Lavaron Sangsnit, Director–General of the Fiscal Policy Office and Spokesperson of the Ministry of Finance, stated that in fiscal year 2019 (October 2018 – September 2019), the government has received 2,538,432 million baht of revenue on cash basic and disbursed 3,043,177 million baht of expenditure. To finance such deficit, the government has borrowed 348,978 million baht. Therefore, the treasury reserve at the end of September 2019 was at 512,955 million baht.
รัฐบาลไทย-ข่าวทำเนียบรัฐบาล-พิธีมอบรางวัล Thailand Energy Awards ประจำปี 2559
วันอังคารที่ 6 ธันวาคม 2559
พิธีมอบรางวัล Thailand Energy Awards ประจําปี 2559
พลอากาศเอก ประจิน จั่นตอง รองนายกรัฐมนตรี เป็นประธาน พิธีมอบรางวัล Thailand Energy Awards ประจําปี 2559 โดย กรมพัฒนาพลังงานทดแทนและอนุรักษ์พลังงาน กระทรวงพลังงาน ซึ่งจัดขึ้น ณ ห้องบอลรูม ศูนย์การประชุมแห่งชาติสิริกิติ์
วันนี้ (6 ธ.ค.59) พลอากาศเอก ประจิน จั่นตอง รองนายกรัฐมนตรี เป็นประธาน พิธีมอบรางวัล Thailand Energy Awards ประจําปี 2559 โดย กรมพัฒนาพลังงานทดแทนและอนุรักษ์พลังงาน กระทรวงพลังงาน ซึ่งจัดขึ้น ณ ห้องบอลรูม ศูนย์การประชุมแห่งชาติสิริกิติ์
โดยในปีนี้มีผลงานที่ชนะการประกวดจํานวนทั้งสิ้น 64 โครงการ จากจํานวนผู้สนใจส่งเข้าประกวดรวมจํานวนทั้งสิ้น 260 โครงการ จากการประกวด 5 ด้าน ได้แก่ ด้านพลังงานทดแทน ด้านอนุรักษพลังงาน ด้านบุคลากร ด้านพลังงานสร้างสรรค์ และด้านผู้ส่งเสริมการอนุรักษ์พลังงานและพลังงานทดแทน คิดเป็นมูลค่าการประหยัดพลังงานได้มากกว่า 2,200 ล้านบาทต่อปี สามารถช่วยลดก๊าซคาร์บอนไดออกไซด์ให้กับโลกได้มากถึง 280,000 ตันต่อปี
พลเอกอนันตพร กาญจนรัตน์ รัฐมนตรีว่าการกระทรวงพลังงาน กล่าวว่า " Thailand Energy Awards นับเป็นรางวัลด้านพลังงานไทยระดับสากล ซึ่งเป็นโครงการของกระทรวงพลังงานที่มีความก้าวหน้าและประสบความสําเร็จอย่างมาก ส่วนหนึ่งเป็นผลมาจากการปรับปรุงแผนอนุรักษ์พลังงาน และแผนพัฒนาพลังงานและพลังงานทางเลือ พ.ศ.2558-2579 ซึ่งอยู่ในแผนบูรณาการกระทรวงพลังงานระยะยาว หรือ Thailand Integtated Energy Blueprint ( TIEB) การจัดประกวด Thailand Energy Awards ถือเป็นก้าวสําคัญที่ทําให้การดําเนินนโยบายด้านพลังงานในระยะยาวมีทิศทางที่ขัดเจนขึ้น ทั้งยังมีส่วนช่วยในการคิดค้นวิธีการประหยัดพลังงาน เกิดเทคโนโลยี และนวัตกรรมการประหยัดพลังงานที่มีความหลากหลายมากยิ่งขึ้น ซึ่งสามารถพิสูจน์ความสําเร็จได้จากการที่ประเทศไทยครองแชมป์ความเป็นผู้นําด้านพลังงานของภูมิภาคอาเซียนติดต่อกันเป็นปีที่ 12 แสดงให้เห็นถึงความก้าวหน้าและศักยภาพด้านการอนุรักษ์พลังงาน ตอกย้ําภารกิจการดําเนินนโยบายด้านพลังงานไทยสู่ความมั่นคง มั่นคั่ง ยั่งยืน ในทุกมิติ สอดรับกับถ้อยแถลงของรัฐมนตรีพลังงานอาเซียนครั้งที่ 34 ที่จะขับเคลื่อนประชาคมอาเซียนสู่ภูมิภาคพลังงานสะอาด และเป็นมิตรกับสิ่งแวดล้อม
นายประพนธ์ วงษ์ท่าเรือ อธิบดีกรมพัฒนาพลังงานทดแทนและอนุรักษ์พลังงาน ได้กล่าวเพิ่มเติมว่า "นอกจากนี้ ยังได้คัดเลือกผู้แทนที่มีผลงานโดดเด่น ส่งเข้าประกวดในระดับอาเซียนจํานวน 24 ผลงาน และสามารถคว้ารางวัลมาครองได้ถึง 16 รางวัล จากเวที ASEAN Energy Awards2016 ทําให้ไทยยังครองแชมป์ที่ 1 ด้านพลังงานในอาเซียน"